Tobias Bukkehave
Tobias Bukkehave (født 5. august 1980 i Svendborg) er en dansk forfatter, kulturanmelder og medieekspert. Han er uddannet cand.mag. i film- og medievidenskab fra Københavns Universitet.

Bukkehave debuterede i 2018 med fantasyromanen Elmer Balthazar: Rejsen til Arkadia, som blev nomineret til Orla-prisen. Samme år udkom opfølgeren, Elmer Balthazar: Truslen fra Kragoria. Sidste bind i trilogien, Elmer Balthazar: Slaget om Palanas, ventes at udkomme i 2021.

I 2020 brød han igennem med spionthrilleren Kongetro, som lå 15 uger på bestsellerlisten. Bogen er solgt til filmatisering, og andet bind om agenten Tom Cortzen og Sektor 7 er under udarbejdelse.

Tobias Bukkehave har i en årrække arbejdet som manuskriptkonsulent og konceptudvikler og har foruden sit skønlitterære virke også skrevet fagbogen 50 TV-serier du skal se (2013).

Bibliografi 
’Kongetro’, roman, Politikens Forlag, 2020. 

’Under månen’, novelle, Carlsen, 2019. 

’Elmer Baltazar: Truslen fra Kragoria’, børneroman, Carlsen, 2018.  

’Elmer Baltazar: Rejsen til Arkadia’, børneroman, Carlsen, 2018.  

’Niller på nettet’, børnebog, Carlsen, 2018. 

’50 tv-serier du skal se’, fagbog, Gyldendal 2013. 

Romanforfattere fra Danmark
Børnebogsforfattere fra Danmark